กลุ่มอารักขาพืช สำนักงานเกษตรจังหวัดตรัง ติดตามการระบาดโรคใบร่วงยางพาราชนิดใหม่ ในพื้นที่ตำบลโพรงจระเข้
นายวสันต์ สุขสุวรรณ เกษตรจังหวัดตรัง พร้อมด้วยเจ้าหน้าที่กลุ่มอารักขาพืช ลงพื้นที่สำรวจสถานการณ์โรคใบร่วงยางพาราชนิดใหม่ ในพื้นที่ตำบลโพรงจระเข้ อำเภอย่านตาขาว จังหวัดตรัง เบื้องต้นได้แนะนำลักษณะอาการ กลไกการเกิดโรค ให้แก่เกษตรกรเจ้าของแปลงและร่วมกันวางแผนการสร้างการรับรู้โรคใบร่วงยางพาราชนิดใหม่ให้กับเกษตรกรชาวสวนยางในพื้นที่ต่อไปและแนะนำให้ใส่ปุ๋ย เพื่อบำรุงต้นและใช้เชื้อราไตรโคเดอร์มาอย่างสม่ำเสมอโรคใบร่วงยางพาราชนิดใหม่  เกิดจากเชื้อรา แพร่ระบาดโดยการฟุ้งกระจายในอากาศ  อาการของโรคปรากฏบนใบยางแก่ ลักษณะเป็นแผลกลมขนาดเส้นผ่าศูนย์กลางส่วนใหญ่มากกว่า 0.5 เซนติเมตร ช่วงเริ่มแรกบนผิวใบเป็นรอยสีเหลืองค่อนข้างกลม (chlorosis) และต่อมาเนื้อเยื่อรอยสีเหลืองจะตายแห้ง (necrosis) เป็นแผลกลมสีสนิมซีด อาจพบอาการจุดแผลต่อใบยางมากกว่า 1 แผล ตอมาใบจะเหลืองและร่วงในที่สุด อาการโรครุนแรงและใบร่วงมากหลังมีฝนตกหนัก ติดต่อกัน อย่างน้อย 2 วัน โดยแปลงยางใหญ่ได้รับผลกระทบที่รุนแรง มากกว่าแปลงยางขนาดเล็กสำหรับแนวทางการป้องกันและกำจัดโรค  กลุ่มอารักขาพืช  สำนักงานเกษตรจังหวัดตรัง มีคำแนะนำในการป้องกันกำจัดโรคที่เกษตรกรต้องปฏิบัติเมื่อพบโรคนี้ระบาดคือ ฉีดพ่นด้วยสารป้องกันและกำจัดโรคพืช ได้แก่ เบโนมิล คาร์เบนดาซิม ไดฟิโคนาโซล โพรพิโคนาโซล เฮกซะโคนาโซล อย่างน้อย 2 ครั้ง / 1-2 สัปดาห์ ตามอัตราแนะนำ ใบที่เป็นโรค เก็บรวบรวมทำลายโดย ฝังกลบหรือกองรวม โรยทับกองใบยางที่เป็นโรคด้วยปูนขาวหรือปูนโดโลไมทให้ทั่ว หว่านตามด้วยยูเรียปริมาณร้อยละ10 ของน้ำหนักปูน แล้วรดน้ำตามใส่ปุ๋ยเพื่อบำรุงต้นยางให้แข็งแรง